PATVIRTINTA

Tauragės r. Skaudvilės gimnazijos direktoriaus 2017 m. vasario 1 d.

įsakymu Nr. V-27

**TAURAGĖS R. SKAUDVILĖS GIMNAZIJA**

**VALYTOJO PAREIGYBĖS APRAŠYMAS**

**NR. 8**

**I BENDROJI DALIS**

1. Tauragės r. Skaudvilės gimnazijos valytojo pareigybė yra priskiriama nekvalifikuotų darbininkų grupei
2. Pareigybės lygis: valytojas priskiriamas D lygio pareigybei.
3. Pareigybės paskirtis: palaikyti švarą ir tvarką gimnazijos patalpose.
4. Pareigybės pavaldumas – šias pareigas einantis patalpų valytojas tiesiogiai pavaldus direktoriaus pavaduotojui ūkio reikalams.

**II. SPECIALŪS REIKALAVIMAI**

5. Valytojas, einantis šias pareigas, turi atitikti šiuos specialiuosius reikalavimus:

 5.1. būtinas ne žemesnis kaip vidurinis išsilavinimas;

 5.2. turi turėti galiojančią sveikatos medicininio patikrinimo pažymą, kuri leidžia atlikti tą darbą.

6. Valytojas privalo žinoti ir išmanyti:

6.1. gimnazijos struktūrą;

6.2. materialinės atsakomybės pagrindus;

6.3. patalpų priežiūros, valymo atlikimo tvarką;

6.4. valomų patalpų tipus, paskirtį bei apimtį;

6.5.organizacinės technikos, kanceliarinių baldų ir kito inventoriaus priežiūros reikalavimus;

6.6. patalpų interjero ir gėlių priežiūros ypatumus;

6.7. priemonių, reikalingų darbui, rūšis, kokybę;

6.8. naudojamų valymo priemonių sudėtį, savybes, naudojimosi jomis taisykles;

6.9. kėlimo darbų leidžiamas normas.

7. Palaikyti pavyzdingą tvarką ir švarą bei kruopščiai valyti priskirtas patalpas.

8. Valytojas privalo mokėti naudotis darbo įrankiais, cheminėmis valymo priemonėmis, buitine technika.

9. Valytojas privalo būti susipažinęs su gimnazijos darbo tvarkos taisyklėmis, šiuo pareigybės aprašymu, darbuotojų saugos ir sveikatos instrukcijomis pagal vykdomas darbų rūšis.

**III. VALYTOJO PAREIGOS**

10. Valytojas turi atlikti šias funkcijas:

10.1. Valyti priskirtas patalpas kasdien drėgnu būdu arba dulkių siurbliu, laikantis nustatyto jų tvarkymo eiliškumo.

10.2. Dirbti dėvint darbo drabužius ir pirštines.

10.3. Valyti patalpas, kabinetus ir tualetus skirtingais skudurais, šepečiais bei kibirais.

10.4. Tvarkyti, valyti tualetus, dirbti su dezinfekuojančiais skysčiais ar milteliais užsimovus gumines pirštines.

10.5. Baigus darbą su dezinfekuojančiais skiediniais, būtina nuplauti gumines pirštines su muilu, nenumovus jų nuo rankų.

10.6. Prieš plaunant grindis, jas iššluoti, kad ant grindų neliktų kokių nors aštrių daiktų.

10.7. Grindų ir sienų plovimui naudoti muilą arba specialias valymo priemones.

10.8. Valyti dulkes nuo baldų.

10.9. Valyti dulkes nuo stalų tik tada, kai ant jų nėra dokumentų.

10.10. Kasdien valyti veidrodžius, stiklines duris ir durų rankenas.

10.11. Valyti dulkes nuo šviestuvų, stalinių elektros lempų ir kitų elektros įrenginių tik išjungus juos iš elektros tinklo.

10.12. Valyti dulkes nuo kambarinių gėlių ir jas laistyti.

10.13. Sutvarkius patalpas, tvarkingai sustatyti kėdes, nepalikti užgriozdintų praėjimų, atsuktų čiaupų, įjungtų elektros prietaisų ir apšvietimo.

10.14. Tualetuose į šiukšlių dėžes įkloti polietileninius maišelius ir kasdien juos keisti.

10.15. Praustuvus, unitazus valyti specialiomis priemonėmis. Nebarstyti tualetuose ant grindų dezinfekuojančių chemikalų.

10.16. Laiptus plauti, pastačius kibirą su vandeniu ant viršutinės laiptų pakopos.

10.17. Prieš valant langus patikrinti, ar jie patikimai uždaryti, ar neįskilę.

10.18. Langus valyti su šepečiais, kurių kotai pailginti.

10.19. Nenaudoti valymui degių ir nežinomos paskirties skysčių ir rūgščių.

10.20. Pastebėjus baldų, sienų, durų, santechninių ir kitų įrengimų gedimus, nedelsiant informuoti direktorių arba pavaduotoją ūkio reikalams.

10.21. Nuolat rinkti šiukšles į tam skirtus maišus bei išmesti į specialius konteinerius.

10.22. Saugoti darbo įrankius, tausoti darbui skirtas medžiagas.

10.23. Pertraukų metu budėti ir palaikyti tvarką prižiūrimoje teritorijoje.

10.24. Registruoti į gimnaziją atvykstančius pašalinius asmenis registracijos žurnale.

10.25. Budėti prie raktų pagal sudarytą grafiką. Priduoti pastato signalizaciją saugos tarnybai. Esant reikalui privalo atvykti saugos tarnybos iškvietimu į mokyklą bet kuriuo paros metu.

10.26. Skambinti į pamokas ir iš jų.

10.27. Mokinių atostogų metu, atliekant gimnazijos remontą dažyti klasių, koridorių, sporto salės grindis, sienas, valyti ir dažyti mokyklinius suolus ir stalus, pagal galimybes atlikti kitus gimnazijos remonto darbus.

10.28. Esant reikalui atlikti kitus darbus, nurodytus gimnazijos direktoriaus arba direktoriaus pavaduotojo ūkio reikalams, neviršijant nustatyto darbo laiko.

**IV. VALYTOJO ATSAKOMYBĖ**

11. Valytojas atsako už:

11.1. darbo metu valomą inventorių, mokymo priemones, baldus;

11.2. atliekamų darbų kokybę;

11.3. patalpų užrakinimą;

11.4. tinkamą darbo laiko naudojimą ir darbo drausmės pažeidimus.

12. Už savo pareigų netinkamą vykdymą valytojas atsako Lietuvos Respublikos įstatymų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Su nuostatais susipažinau ir sutinku \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (parašas, vardas, pavardė)